જો કે છોટા રાજનના ભારત આવવાથી મુંબઇ પોલિસને બહુ આશ હતી કે છોટા રાજનનો હવાલો પહેલા તેમને મળશે. કારણ કે મહારાષ્ટ્રમાં છોટા રાજન પર 75 કેસ ચાલી રહ્યા છે. અને રાજનનો હવાલો મેળવવા માટે તેણે તમામ દસ્તાવેજી તૈયારી કરી રાખી હતી તેવું મુંબઇ પોલિસનો દાવો છે. પણ રાજનના ભારત આવવાની સાથે જ સીધો તેનો હવાલો દિલ્હી પોલિસને સોંપતા મુંબઇ પોલિસનું મોઢું નાનું થઇ ગયું હતું. અને વર્ષોથી ચાલી આવતી દિલ્હી-મુંબઇ પોલિસની આંતરિક વિવાદ ફરી ખુલીને સામે આવ્યો હતો.